OpenLLM-France/wikimedia huggingface dataset:
# Conjunt carrer Buenos Aires (l'Hospitalet de Llobregat)

El Conjunt carrer Buenos Aires és una obra de l'Hospitalet de Llobregat (Barcelonès) inclosa a l'Inventari del Patrimoni Arquitectònic de Catalunya.

## Descripció

Carrer que va des de la carretera de Santa Eulàlia fins al carrer de l'Aprestadora. Va ser urbanitzat en poc temps, el que li ha permès conservar una certa uniformitat d'estil i de materials (maó vist i arrebossat, forjats, pedra artificial, etc.). Consta majoritàriament d'edificis baixos (indústries a la vorera dels números parells) o com a màxim de tres plantes d'alçada en el cas dels habitatges. Destaquen edificis singulars, com el magatzem del número 13, modernista i atribuït a Puig i Gairalt, i l'edifici del número 27, amb un frontó neoclàssic estucat de color crema al primer pis i estucat de pedra artificial als baixos. Al número 15 hi ha una carassa de pedra artificial en forma de cap de cavall que mostra la presència d'un traginer.

## Referències

* ↑ «Conjunt carrer Buenos Aires». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2018].
# Abu Ishak ben Alptegin

Abu Ishak ben Alptegin (possible nom complet Abu Ishaq Ibrahim ibn Alptegin) fou soldà de Gazni. És segur que es deia Ishaq, però com a Abu Ishaq no apareix a totes les fonts.
Va succeir el seu pare Alptegin a la mort d'aquest el setembre del 963 i tot seguit va fer les paus amb els samànides i fins i tot sembla que va anar a Bukharà a fer jurament i va rebre la investidura o diploma (manshur). Només es va poder sostenir contra l'anterior sobirà local Abu Bakr Lawik (que probablement va arribar a retornar a Gazni per un temps) amb l'ajut dels samànides dels quals es va mantenir com a vassall.
Abnu Ishaq va morir en una data a l'entorn del 966 i no va deixar fills, i els caps de l'exèrcit van escollir com a successor al cap de la guàrdia Bilgetigin o Bilgategin.

## Bibliografia

* M. Nazim, The Life and Times of Sultan Mahmud of Gazna, Cambridge, 1931
* Barthold, Turkestan
* C. E. Bosworth, Ghaznavids, Notes on the Pre-Ghaznavid History of Eastern Afghanistan, Islamic Quarterly 9, 1965; Later Ghaznavids
* C. E. Bosworth, “Abu Eshaq Ebrahim,” Encyclopædia Iranica, I/3, pp. 272-273; una versió actualitzada es troba disponible en línia a http://www.iranicaonline.org/articles/abu-eshaq-ebrahim-b-1 (consultat el 17 de juny del 2014).
# Fear and Desire

Fear and Desire és el primer llargmetratge de Stanley Kubrick, en blanc i negre, estrenada el 1953.

## Argument

Aquesta pel·lícula, produïda amb l'ajuda de parents de Kubrick descriu la vida d'un grup de soldats presos darrere les línies enemigues en una guerra imaginària.
Al final de la pel·lícula, els soldats s'enfronten i s'adonen que s'enfronten a ells mateixos: les dues faccions oposades són interpretades pels mateixos actors.

## Repartiment

* Frank Silvera
* Kenneth Harp
* Paul Mazursky.

## Al voltant de la pel·lícula

Per a aquest primer llargmetratge, Stanley Kubrick disposava d'un pressupost molt modest (20.000 $) que l'ha obligat a realitzar ell mateix la major part tècnica de la pel·lícula.
Malgrat la inexperiència dels actors i de l'equip tècnic, la pel·lícula ha rebut bones crítiques i ha estat distribuït al circuit d'«art i assaig» de Nova York, marcant el reconeixement del potencial del jove director. Aquesta pel·lícula és també el començament de carrera de Paul Mazursky, més conegut com a director.
Kubrick va intentar tardanament fer desaparèixer aquesta pel·lícula al considerar-la una pel·lícula d'«aficionat». Va recomprar la majoria de les còpies en circulació, però dues van quedar retingudes per la George Eastman House de l'Estat de Nova York.

## Referències

* ↑ «Fear and Desire». The New York Times.
# Arcadia (Missouri)

Arcadia és una població dels Estats Units a l'estat de Missouri. Segons el cens del 2000 tenia 567 habitants.

## Demografia

Segons el cens del 2000, Arcadia tenia 567 habitants, 266 habitatges, i 167 famílies. La densitat de població era de 260,6 habitants per km².
Dels 266 habitatges en un 26,3% hi vivien nens de menys de 18 anys, en un 48,9% hi vivien parelles casades, en un 10,9% dones solteres, i en un 37,2% no eren unitats familiars. En el 35,7% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,75.
Per edats la població es repartia de la següent manera: un 22,6% tenia menys de 18 anys, un 7,1% entre 18 i 24, un 19,8% entre 25 i 44, un 26,5% de 45 a 60 i un 24,2% 65 anys o més.
L'edat mediana era de 45 anys. Per cada 100 dones de 18 o més anys hi havia 74,9 homes.
La renda mediana per habitatge era de 24.333 $ i la renda mediana per família de 31.875 $. Els homes tenien una renda mediana de 31.250 $ mentre que les dones 16.750 $. La renda per capita de la població era de 15.374 $. Entorn del 10,9% de les famílies i el 21,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Muslim Janbaz Force

Muslim Janbaz Force fou una organització militar de voluntaris de Caixmir fundada als anys vuitanta, per lluitar per la unitat de Caixmir i la seva unió al Pakistan. El seu dirigent fou Mohammad Usman. El 1991 va segrestar un enginyers suecs. El 1997 es va unir a la Kashmir Jehad Force i va formar l'Al Jehad Force.
# A Day's Pleasure

A Day’s Pleasure és una pel·lícula muda escrita, dirigida i protagonitzada per Charles Chaplin. Es va estrenar el 15 de desembre de 1919. Es tracta de la pel·lícula menys interessant de les que Chaplin va fer per a la First National ja que en aquell moment ja es trobava immers en la que seria una de ses seves obres mestres: “The Kid” (1921).

## Argument

La família vol passar el dia a la vora del mar, però el cotxe no vol arrancar. Al final Chaplin ho aconsegueix i emprèn l'excursió durant la qual es produiran diversos incidents. Els excursionistes arriben al mar i pugen a un vaixell de passatgers on al so d'una orquestra hi ha un ball on xoquen uns amb els altres. Chaplin acaba assegut a la falda de la dona d'un gran senyor i es produeix una gran baralla en la que el protagonista acaba sent vencedor.

## Repartiment

* Charles Chaplin (el pare)
* Edna Purviance (la mare)
* Jackie Coogan (el més petit dels nois)
* Marion Feducha (un dels nois)
* Bob Kelly (un dels nois)
* Tom Wilson (marit gros)
* Babe London (la seva esposa marejada)
* Henry Bergman (capità, automobilista, policia)
* Loyal Underwood (home enfadat al carrer)
* Albert Austin
* Jessie Van Trump

## Referències

* ↑ «Charles Chaplin in “A Day’s Pleasure”». Wid's Daily X, 79, 21-12-1919, pàg. 13.
* ↑ Harness, Kyp. The Art of Charlie Chaplin: A Film-by-Film Analysis (en anglès). McFarland & Company Inc, 2008, p. 209. ISBN 978-0-7864-3193-9.
* ↑ Maland, Charles J. Chaplin and American Culture: The Evolution of a Star Image (en anglès). Princeton University Press, 1991, p. 47.
* ↑ Harness, Kyp. The Art of Charlie Chaplin: A Film-by-Film Analysis (en anglès). McFarland & Company Inc, 2008, p. 91-93. ISBN 978-0-7864-3193-9.
# Club Voleibol Pòrtol

* No s'ha de confondre amb CV Son Amar.
El Club Voleibol Pòrtol (antigament dit també Drac Palma, Palma Volley i Son Amar Palma) és un club de voleibol de la vila mallorquina de Pòrtol, per bé que en altres moments ha disputat els partits a Palma.

## Història

El Club Voleibol Pòrtol va ser fundat l'any 1993, dos anys més tard de la dissolució de l'equip de vòlei de referència a Mallorca i a tot l'estat. L'equip masculí ascendí per primera vegada a Primera Divisió la temporada 1997/98. La temporada 2000/01 assoleix l'ascens a la Divisió d'Honor.
L'any 2003 Son Amar s'incorpora al projecte com a primer patrocinador, i així es reedità el nom de l'històric club de Palma, el CV Son Amar, que fou punter a l'estat als anys vuitanta i que desaparegué el 1991. Amb la denominació de Voleibol Pòrtol / Son Amar Palma, el club guanyà la Copa del Rei 2004/05 i un brillant triplet (lliga, copa i supercopa) la temporada 2005/06, a més de ser subcampió de la Top Temas Cup europea i assolir tres finals europees.
A partir de la temporada 2006/07, amb l'aparició d'un nou patrocinador i de la mà de Vicenç Grande, el club passa a denominar-se Drac Palma / CV Pòrtol. Durant aquesta etapa, el club aconseguí dues lligues i una supercopa, i participà dues vegades a la Copa d'Europa.
La tempesta del 4 d'octubre de 2007 assolà el pavelló de Son Moix on disputava els partits, i l'equip s'hagué de traslladar al Palma Arena.

## Palmarès

* 3 Lliga espanyola de voleibol masculina: 2006, 2007, 2008
* 2 Copa espanyola de voleibol masculina: 2005, 2006
* 2 Supercopa espanyola de voleibol masculina: 2005, 2007, 2008

## Referències

* ↑ «On som?». Club Voleibol Pòrtol. [Consulta: 13 juliol 2020].
* 1 2 3 4 «El club». Club Voleibol Pòrtol. [Consulta: 12 juliol 2020].
* ↑ «Las instituciones apuntan hacia el Palma Arena». Última Hora, 10-10-2007 [Consulta: 18 juliol 2020].
# Dibrivka (Bakhtxissarai)

* Per a altres significats, vegeu «Dibrivka».
Dibrivka (en ucraïnès: Дібрівка, rus: Дубровка, Dubrovka) és un poble de la República Autònoma de Crimea a Ucraïna, que el 2014 tenia 494 habitants. Pertany al districte de Bakhtxissarai. Fins al 1962 la vila es deia Zalésie.

## Població

Segons les dades del 2001 la composició de la població de la vila de Dubrovka d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Abu Kalidjar Garshasp I

Abu Kalidjar Garshasp I Ala al-Dawla (mort 1051/1052), fou emir de la dinastia kakúyida (d'origen daylemita) del Jibal governant sobre Hamadan i parts del Kurdistan i Luristan (1041/1042 a 1045).
Era fill d'Ala al-Dawla Muhammad ibn Dushmanshiyar, emir kakúyida, i durant la vida d'aquest va exercir el govern de Hamadan i de Nihawand. Va enfrontar probablement als gaznèvides del sultà Masud I ben Mahmud (1030-1040) el 1030, 1032 i 1035. El 1037 Hamadan fou atacada per bandes de saquejadors oghuz (anomenats turcmans iraquians) procedents de l'Azerbaidjan i va haver de fer un pacte amb aquestes bandes, casant amb la filla del cap turcman, Göktash; això no va impedir un nou assalt el 1038 i Hamadan fou saquejada; Abu Kalidjar es va retirar a Kangavar; foren expulsats finalment per un exèrcit kakúyida i kurd segurament el 1040.
A la mort del pare el 1041/1042 el seu fill gran Abu Mansur Faramarz el va succeir a Isfahan i el segon fill Abu Kalidjar Garshasp a Hamadan, Nihawand i Borudjerd sota sobirania del primer el nom del qual era llegit a la khutba.
Els seus dominis van seguir sent atacats pels turcs, ara sota la direcció del seljúcida Ibrahim Inal que havia ocupat Rayy un any abans (1041/1042) i que actuava separadament de Toghrul Beg i de Čaḡrī Beg i els gruix dels oghuz seljúcides i que de fet va morir revoltat contra Toghrul a mans d'aquest el 1059). A l'arribar Ibrahim Inal, el kakúyida va fugir a una fortalesa propera a Shaburkhast o Korramabad; el poble de Hamadan es va lliurar del turc mitjançant el pagament d'un tribut i quan els oghuz van marxar, Abu Kalidjar va poder tornar.
Quan Toghrul Beg va anar a Rayy el 1043 va enviar a rebre la submissió d'Abu Mansur Faramarz d'Isfahan; després va demenar la de Hamadan on Abu Kalidjar també li va jurar obediència, però al cap de poc va fugir una altra vegada cap a la fortalesa de Kangavar; Toghrul va instal·lar un governador a la ciutat. Abu Kalidjar va retornar a Hamadan el 1044/1045 i va expulsar al governador seljúcida i es va declarar feudatari del sultà buwàyhida de Fars Abu Kalidjar Imad al-Din. Toghrul Beg davant aquesta traïció, va decidir eliminar a Abu Kalidjar Garshasp i el 1045/1046 va enviar a Ibrahim Inal contra Hamadan. La ciutat fou conquerida aquesta vegada definitivament, i al cap de dos anys fou conquerida Kangavar.
Abu Kalidjar Garshasp va fugir als dominis buwàyhides; des de Fars va fer algunes incursions contra els seljúcides i va intentar una aliança amb Mawdud ben Masud (1041-1048) de Gazni.
Va morir al Khuzestan el 1051/1052 on era governador per compte del buwàyhida de Fars, Fulad Sutun ibn Abi Kalidjar

## Bibliografia

* C. E. Bosworth, Dailamis in Central Iran: the Kakuyids of Jibal and Yazd, 1970
* C. E. Bosworth, “Abu Kalijar Garsasp (I),” Encyclopædia Iranica, I/3, p. 328; una versió actualitzada es pot consultar en línia a http://www.iranicaonline.org/articles/abu-kalijar-garsasp-i-ala-al-dawla-second-son-of-the-kakuyid-amir-of-jebal-ala-al-dawla-mohammad-b
# Estricalla

Estricalla («estralls» en aragonès) és un grup del País Basc de música hardcore.

## Discografia

* Gimnasia Revolucionaria (Stop Control, 2009)
* Fuegos Olímpicos (Stop Control, 2011)
* Crass punk outsiders (compartit amb The Capaces, Bi batean Diskak, 2012)
* Triple asalto mortal (Stop Control, 2013)
* Hutsartea (Stop Control, 2015)
* Dramatik-thlon (Stop Control, 2016)

## Referències

* ↑ «Sin recetas, sin método. Sólo ilusión, lanzarse, mirar hacia adelante y no tener miedo a caer"» (en castellà). AraInfo, 28-04-2017.
* ↑ «Crítica de "Dramatik-thlon"» (en castellà). MondoSonoro, 20-09-2016.
# Antoni Aherán

Antoni Aherán fou alcalde de Barcelona de gener a setembre de 1854. És conegut perquè el 2 de març de 1854 havia presentat un informe de 16 pàgines demanant l'enderroc de les muralles al·legant motius higiènics i econòmics, que va obtenir el suport tant de la Junta de Fàbriques de Catalunya i de la Societat Econòmica d'Amics del País com del governador civil Pascual Madoz. Finalment el 24 d'agost de 1854 es va signar el decret pel qual ordenava enderrocar les muralles de Barcelona, cosa que permetria expandir l'extensió del recinte urbà, que aleshores comprenia uns 150.000 habitants al que és actualment la Ciutat Vella de Barcelona.

## Vegeu també

* Abajo las murallas

## Referències

* ¡Abajo las murallas! a El País, 22 d'agost de 2004.
# Myersina yangii

Myersina yangii és una espècie de peix de la família dels gòbids i de l'ordre dels cipriniformes que es troba a Taiwan i a l'oest de Tailàndia.

## Referències

* ↑ Herre A. W. C. T. 1934. Notes on fishes in the Zoological Museum of Stanford University. 1. The fishes of the Herre Philippine expedition of 1931. The fishes of the Herre 1931 Philippine expedition with descriptions of 17 new species. Newspaper Enterprise Litd., Hong Kong. Herre Philipp. Exped. . 1-106.
* ↑ «Myersina yangii». Catalogue of Life. (anglès) (anglès)
* ↑ FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (editors) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Winterbottom, R. 2002. A redescription of Cryptocentrus crocatus Wongratana, a redefinition of Myersina Herre (Acanthopterygii; Gobiidae), a key to the species, and comments on relationships. Ichthyol. Res. 49:69-75.
# Adamawa

«Adamawa» té aquests significats:
* Emirat d'Adamawa, antic estat del Camerun
* Altiplà d'Adamawa, altiplà de Nigèria que sorgeix a Nigèria, creua cap a Camerun i acaba a la República Centreafricana
* Regió d'Adamawa, regió del Camerun
* Estat d'Adamawa, estat federat de Nigèria
* Llengües adamawa, família de llengües parlades a Adamawa
# Club Voleibol Vall d'Hebron

El Club Voleibol Vall d'Hebron és un club de voleibol del barri de la Vall d’Hebron de Barcelona, fundat el 1999.
L'origen de l'entitat fou l'equip de voleibol de l'Institut de Batxillerat Narcís Monturiol, creat el 1986 per Hèctor López Tapia i Jordi López Carrera. L'equip competí al Consell Escolar de Barcelona i arribà en diverses ocasions a la fase final al Campionat Escolar de Catalunya. Posteriorment, coincidint amb la popularitat de l'esport durant la celebració dels Jocs Olímpics de Barcelona 1992, s'adherí com a secció de voleibol de la Unió Esportiva Parc Vall Hebron. Tanmateix, el 1999, sota l'impuls de David López Tapia i Ana Muñoz Carrasco, adoptà el seu nom actual i es convertí en club independent. Disposa d'equip sènior masculi i femení, així com de diversos equips de formació i també fa promoció de l'esport en l'àmbit escolar. Entre d'altres èxits, l'equip femení ha guanyat dues Lligues catalanes (2011, 2013) i la temporada 2012-13 es proclamà campió de la Superlliga femenina 2 i de la Copa de la Princesa. La temporada següent debutà la Superlliga femenina estatal. Entre d'altres jugadores destaquen, Mar Arranz i Mabel Caro, internacionals amb la selecció espanyola. Disputa els seus partis al Pavelló de la Vall d'Hebron.

## Referències

* ↑ «Club Voleibol Vall d'Hebron». Enciclopèdia de l'esport català. Barcelona: Grup Enciclopèdia Catalana.
* ↑ «La Copa Princesa, per al CV Vall d’Hebron». betevé, 13-01-2013. [Consulta: 3 juliol 2023].

## Enllaços externs

* Club Voleibol Vall d'Hebron - Lloc web oficial
# Tawanaga

Tawanaga era una ciutat i un regne del nord de Síria que es menciona cap la meitat del segle xvii aC en les lluites a aquell territori dutes a terme pel rei hitita Hattusilis I, que va capturar al seu rei i el va decapitar. Devia estar a prop de Zippasna, ciutat que el rei hitita va capturar seguidament i va destruir.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 109. ISBN 8446011239.
# Dholarwa

Dholarwa fou un petit estat tributari protegit de l'agència de Kathiawar al sud de la península, regió de Gujarat, presidència de Bombai. Estava format per un únic poble amb un únic tributari.
Els ingressos estimats eren de 200 lliures i el tribut era pagat quant a 10,6 llires al Gaikwar de Baroda i quant a 2,6 lliures al nawab de Junagarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# 559
## Esdeveniments

* Els huns i els búlgars ataquen novament l'Imperi Romà d'Orient però no aconsegueixen conquerir-la.
* Vol d'un home amb un estel a la Xina.
* Conversió dels sueus al catolicisme.

## Referències

* ↑ Galán Tendero, Víctor Manuel. «LA APARICIÓN DE BULGARIA» (en castellà). Historiarum, 02-05-2015. [Consulta: 11 desembre 2023].
* ↑ «Manned Flight in Ancient China» (en anglès). San José State University. [Consulta: 11 desembre 2023].
* ↑ Ferreiro, Miguel Ángel. «¿Quiénes eran los Suevos?» (en castellà). El Reto Histórico, 07-01-2019. [Consulta: 11 desembre 2023].
# Estrid Sigfastsdotter

Estrid Sigfastsdotter (nòrdic antic: Ástríðr) fou una matriarca (ringkvinna) de l'era vikinga identificada gràcies a les pedres rúniques de Jarlabanke i altres esteles, cap a 1020 i 1080, i jaciments arqueològics de Täby, Suècia. Fou una de les primeres persones de confessió cristiana, una dels primers membres de l'influent clan familiar de Jarlabanke a la zona.

## Jaciment arqueològic de Täby

L'esquelet d'Estrid és un dels tres més antics trobats als jaciments de Broby bro de Täby al 1995, un cementeri fins llavors desconegut prop d'un pont. La seua tomba, la descobrí un arqueòleg que controlava la construcció d'una carretera on prèviament ja s'havia trobat el túmul del seu marit Östen (Eysteinn) i d'un dels seus fills.
Els arqueòlegs hi descobriren els esquelets d'un ancià, una dona adulta i un xiquet d'uns deu anys. Per les pistes trobades en les esteles rúniques, es comprovà que era el cementeri familiar dels Jarlabanke i que la dona és Estrid.

## Pedres rúniques

Estrid també s'esmenta expressament en les pedres rúniques gregues:
* U 136:
Ástríðr manà erigir aquestes pedres en memòria d'Eysteinn, el seu marit, que atacà Jerusalem i trobà el seu final a Grècia.
i pedres rúniques de Broby bro:
* U 137:
Eysteinn i Ástríðr erigiren aquestes pedres en memòria de(?)/Gagr(?), el seu fill.
Estrid apareix citada en l'estela rúnica U 329, obra de l'erilaz anomenat Fot, en què s'esmenta un germà i possiblement el seu lloc de naixement, Snåttsta, així com els seus dos matrimonis, el primer amb Eysteinn i un segon enllaç amb Ingvar, un viking de Harg.

## Vida

S'ha reconstruït el perfil d'Estrid per les evidències arqueològiques, malgrat certes llacunes, tot i que es considera una versió prou propera a la realitat.
Estrid nasqué a la hisenda de Snåttsta, i era filla d'un important cabdill anomenat Sigfast, molt proper al rei Olaf Skötkonung. Es casà molt jove amb Eysteinn i visqué a Broby bro, i hi tingué diversos fills; el primogènit, anomenat Gag, morí als quatre o cinc anys. Eysteinn i alguns dels seus fills viatjaren a Jerusalem, però moriren a Grècia; les seues esteles s'alçaren a Broby bro (al costat del cementeri trobat vora la carretera) quan Estrid era una vídua de trenta anys. Es casà amb Ingvar de Harg (prop de l'actual Skånela), també vidu, amb qui visqué pròsperament i amb qui també tingué descendència. Ingvar morí quan Estrid complia cinquanta anys i es desplaçà a Såsta, des d'on el seu fill Ingefast dominava la zona.
Segons les esteles rúniques, Estrid viatjà al sud d'Europa de pelegrinació; la història es corrobora amb vestigis del seu viatge que es conserven a l'abadia benedictina de l'illa de Reichenau. En aquells dies ja tenia entre 60 o 75 anys i arribà a ser una dona molt influent en el seu districte.

## Referències

* ↑ Anders Winroth (2014), The Age of the Vikings, Princeton University Press, ISBN 1400851904 pp. 157 - 164.

## Enllaços externs

* La figura d'Estrid en el Stockholms läns museum.
* Reconstrucció d'Estrid amb 30 anys. Arxivat 2018-08-15 a Wayback Machine.
# Myersiohyla

Myersiohyla és un gènere de granotes de la família dels hílids que es troba a Veneçuela i a Guaiana.

## Taxonomia

* Myersiohyla aromatica (Ayarzagüena and Señaris, 1994).
* Myersiohyla inparquesi (Ayarzagüena and Señaris, 1994).
* Myersiohyla loveridgei (Rivero, 1961).
* Myersiohyla kanaima (Goin and Wodley, 1961).

## Referències

* IUCN (anglès)